Lisa-Mari wen Annique-prys | Xplorio Gansbaai
Lisa-Mari wen Annique-prys
'n Dag voor haar 21ste verjaardag, het Lisa-Mari Brand, 'n derdejaar onderwysstudent verbonde aan CPUT Wellington, die wonderlike nuus ontvang dat sy die R500-Annique geskenkpak wat deur Monica Hayes geskenk is, in Gansbaai Courant se Vadersdag-kompetisie gewen het.
Haar verjaardag was 'n hele "Boat House"-viering aangesien sy vakansies by die restaurant werk en haar twee vriendinne – Santie Potgieter en Estelle Burger, asook haar ma Yolanda, ook daar werksaam is.
Santie en Estelle was twee regte doemprofete toe Lisa-Mari aan dié sms-kompetisie deelgeneem het. Nie alleen het hulle haar vertel sy is heeltemal te laat om die 37-ste deelnemer te wees nie, maar het haar ook sommer herinner dat sy nog nooit gelukkig was om iets te wen nie.